text: [{"text_idx": "#000003", "text": "Salaanni dirqama guddaa Rabbiin nurra kaaye. Waan warra amanee fii kafare addaan fooyu. Qunnamtii gabrichaa fii Rabbii isaa jidduu jirtu. Isiidhaan milkii guddoon kajeelama, salaataan badirraa tiiyfaman, salaataan haalaa fii amalli namaa tola. Kanaaf maaliif waan gaarii Rabbiin itti nu ajaje salaata laaffifne? Dhimma salaataa waan hunda isii beekhuun Muslima nama tahe hundarratti dirqama. Kanaaf xiqqo dhimma salaataa kanarratti hanga Rabbiin naaf laaffise isiniif katabuun murteeyse. Dubbisaa waliifis raabsaa."}, {"text_idx": "#000004", "text": "Salaanni afaan Arabaatiin kadhannaa jechuudha. Rabbi kadhatuutu salaata ja\u2019ama. Garuu hikkaan isii kan amantii keeysatti ittiin barbaadamu: Ibaadaa beekkamtuu jechootaa fii hojii qaamaa ifii qabdu, kan jalqabni isii Takbiirtaa, dhumtii isii salaamtaati."}, {"text_idx": "#000005", "text": "Salaanni dirqama tahuu Qur\u2019aanaa fii hadiisaatu mirkaneeyse. Muslimni adunyaarra jirus zamana hundatti dirqama tahuu isii beekanii itti dalagaati as gahan. Dirqama tahuu salaataa wanni ibsu hedduu. Rabbiin o tahe Qur\u2019aanaa keeysatti, \u201cSalaanni warra amanerratti yeroo murtaawaa keeysatti akka salaatan dirqama irratti godhamte\u201djechuun Suuraa Nisaa: 103 keeysatti jala muree ajajee jira. Hadiisa keeysatti ammoo utubaalee Islaamaa shanan keeysaa lammaffaan salaata tahuun ifa galee jira. Rasuulli sallallaahu aleeyhi wasallam akki je\u2019e, \u201cIslaamummaan waa shanirratti ijaaramte, 1.Rabbii malee haqaan gabbaramaan hin jiruu amanuu fii Muhammad ergamaa Rabbii tahuu amanuudha, 2.Salaata salaatuudha, 3.Zakaa kennuudha, 4.Soomana Ramadaanaa soomanuudha, 5.Hajjii namni dandahe godhuudha\u201dBukhaarii fii Muslimii gabaase."}, {"text_idx": "#000006", "text": "Namni Muslima tahee salaanni dirqama tahuu wallaaluun waan irraa eeggamuu miti. Muslima tahuun isii irratti gadii dhaabbata waan taheef. Irra jabaa waan amantiin shahaadaa booda jabeeysiteeti. Rasuulli sallallaahu aleeyhi wasallam hoggaa sahaaboota biyya adda addaatti ergu dura shahaadaa jechuun Rabbii fii ergamaa Rabbii akka qeebalan barsiisaa, eegasii salaatatti yaamaa jechuun ergaa ture. Saniif jecha salaanni ajaja Rabbiin jabeeysee dhaame, Rasuulli sallallaahu aleeyhi wasallam irra daddeebi\u2019ee dirqamummaa isii barsiise."}, {"text_idx": "#000012", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}]